Á eykaaðalfundi á John’ s í gjárkvøldið var nýggj nevnd vald. Ella á Dalbø, Sigrid Petersen, Hans Jacob Poulsen og Karl Leiti gingu øll út, og eingin teirra tók við afturvali, hóast Sigrid heldur fram í ungdómsnevndini. Aðalfundurin hevði valt Tórmóð Traðará í nevndina, og Birgar Larsen tók við sum eykalimur. Neyðugt var so við eykaaðalfundi at finna tveir teir síðstu limirnar. Talan er um 2 kvinnur, ið komu uppí, og má sigast at tær eru royndar í nevndararbeiðnum hjá okkum, tí báðar hava fyrr verið við. Eykaaðalfundurin valdi Edvu Jacobsen og Duritu Toftegaard uppí nevndina. Eftir at aðalfundurin var lokin, skipaði nevndin seg soleiðis: Leif Andre Eliasen heldur fram sum formaður. Durita Toftegaard gerst næstforkvinna, Tórmóður Traðará peningarøkil, Katrin á Lakjuni skrivari, ímeðan Edva Jacobsen gerst nevndarlimur. Sum nevnt fyrr, so verður Birgar Larsen eykalimur.